СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 14 | Понедељак,20.11.2023. године |

**Скупштина**

На основу члана 39. Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 19. Закона о ревизији јавног сектора Републике Српске („Службени гласник Републике Српске“, број: 98/05 и 20/14), Скупштина општине Ново Горажде на дванаестој редовној сједнии одржаној дана 20.11.2023. године д о н о с и

**О Д Л У К У**

**О усвајању Акционог плана за отклањање недостатака по ревизији финансијских извјештаја за 2022. Годину**

Члан 1.

Овом Одлуком Скупштина општине Ново Горажде усваја Акциони план за отклањање недостатака по ревизији финансијских извјештаја за 2022. Годину.

Члан 2.

Акциони план за отклањање недостатака по ревизији финансијских извјештаја за 2022. Годину је саставни дио ове Одлуке.

Члан 3.

Задужује се Одсјек надлежан за послове финансија да ову одлуку достави Главној служби за ревизију јавног сектора Републике Српске у року од пет дана од дана њеног доношења.

Члан 4.

Ова одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 01/1-052-5-5/23**

**Ново Горажде, 20.11.2023. године**

 **ПРЕДСЈЕДНИК СО-е**

 **Фуад Машић , с.р**

На основу члана 39. став 2. алинеја 20. Закона о локалној самоуправи (``Службени гласник Републике Српске``, број: 97/16, 36/19 и 61/21) и члана 37. став 1. алинеја 18. Статута општине Ново Горажде (``Службени гласник општине Ново Горажде``, број: 4/15, 4/17), Скупштина општине Ново Горажде на сједници одржаној дана20.11.2023. године, д о н о с и :

**О Д Л У К У**

**о проглашењу најбољег ученика на подручју општине Ново Горажде за школску 2022/2023 годину**

**Члан 1.**

Жељана Пљеваљчић, ученица деветог разреда Основне школе ``Вук Караџић`` Вишеград, Подручна школа Ново Горажде, проглашава се најбољим учеником на подручју општине Ново Горажде за школску 2022/2023. годину.

**Члан 2.**

Именованој ће начелник општине додијелити посебну плакету за најбољег ученика на подручју општине Ново Горажде и новчану награду у износу од 300,00 КМ.

**Члан 3.**

Ова Одлука ступа на снагу осмог дана од дана њеног објављивања у ``Службеном гласнику општине Ново Горажде``.

**Број: 01/1-052-5-6/23**

**Ново Горажде, 20.11.2023. године**

 **ПРЕДСЈЕДНИК СО-е**

 **Фуад Машић , с.р**

На основу члана 21. став (2) Закона о комуналним дјелатностима (“Службени гласник Републике Српске”, број 124/11 и 100/17 ), члана 39.став 2. тачка 5. Закона о локалној самоуправи („Службени гласник Републике Српске“, број 97/16,36/19 и 61/21) и члана 37. став 2. Статута Општине Ново Горажде („Службени гласник општине Ново Горажде“, број 4/15 и 4/17) Скупштина општине Ново Горажде на сједници одржаној дана 20.11.2023. године, д о н о с и

**ПРОГРАМ О ИЗМЈЕНИ ПРОГРАМА**

**ОБАВЉАЊА КОМУНАЛНИХ ДЈЕЛАТНОСТИ ИЗ ОБЛАСТИ ЗАЈЕДНИЧКЕ КОМУНАЛНЕ ПОТРОШЊЕ ЗА 2023. ГОДИНУ**

Члан 1.

У Члану 4. Став 2 Програма обављања комуналних дјелатности из области заједничке комуналне потрошње за 2023. годину („Службени гласник општине Ново Горажде“, број: 20/22) ријеч „два“ мијења се ријечју „пет“.

Члан 2.

У Члану 4. Став 3 Програма обављања комуналних дјелатности из области заједничке комуналне потрошње за 2023. годину („Службени гласник општине Ново Горажде“, број: 20/22) број „4“ мијења се бројем „5“.

Члан 3.

У Члану 7. Став 2 Програма обављања комуналних дјелатности из области заједничке комуналне потрошње за 2023. годину („Службени гласник општине Ново Горажде“, број: 20/22) износ „30 000,00КМ“ мијења се износом „65.000,00 КМ“.

Члан 4.

Овај Програм ступа на снагу осмог дана од дана његовог објављивања у „Службеном гласнику општине Ново Горажде“.

**Број: 01/1-052-5-4/23**

**Ново Горажде, 20.11.2023. године**

 **ПРЕДСЈЕДНИК СО-е**

 **Фуад Машић , с.р**

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде на дванаестој редовној сједници одржаној дана 20.11.2023. године, д о н о с и

**З А К Љ У Ч А К**

1. Усваја се Извјештај о извршењу Плана буџета општине Ново Горажде за период 01.01.-30.06.2023. годину.
2. Овај Закључак ступа на снагу даном доношења, а објавиће се у „Службеном гласнику општине Ново Горажде“.

**Број: 01/1-052-5-2/23**

**Ново Горажде, 20.11.2023. године**

 **ПРЕДСЈЕДНИК СО-е**

 **Фуад Машић , с.р**

На основу члана 31. Закона о буџетском систему Републике Српске („Службени гласник Републике Српске“, број: 121/12, 52/14 и 103/15) и члана 98. и 108. Пословника Скупштине општине Ново Горажде („Службени гласник општине Ново Горажде“, број 6/05, 3/09 и 4/17), Скупштина општине Ново Горажде је на дванаестој редовној сједници, одржаној дана 20.11.2023. године донијела

**З А К Љ У Ч А К**

**о усвајању Нацрта ребаланса плана буџета општине Ново Горажде**

**за 2023. годину**

1. Усваја се Нацрт ребаланса плана буџета општине Ново Горажде за 2023. годину (у даљем тексту: Нацрт ребаланса плана буџета).
2. Скупштина општине Ново Горажде, сагласно одредбама члана 108. Пословника Скупштине општине Ново Горажде, одлучује да се Нацрт ребаланса плана буџета упути на јавну расправу, јер се истим уређују питања од ширег интереса за грађане и друге субјекте у општини.
3. За организовање и спровођење јавне расправе задужују се Начелник општине и Одсјек за финансије, управљање развојем, привреду и друштвене дјелатности.
4. Начелник и Одсјек су нарочито дужни да:
* воде бригу да се Нацрт ребаланса плана буџета учини доступним јавности;
* организују и воде расправу уз обезбјеђење услова за учешће свих заинтересованих грађана општине и других институција;
* у смислу информисаности грађана, користе званичну интернет страницу општине;
* осигурају прикупљање и спровођење примједби, мишљења и приједлога изнесених у току јавне расправе;
* прате јавну расправу и анализирају приједлоге, мишљења и примједбе изнијете у току јавне расправе;
* припреме извјештај о резултатима јавне расправе и поднесу га овој Скупштини.
1. Јавна расправа ће се одржати у року од 10 дана од дана усвајања овог Закључка.
2. Задужује се Одсјек за финансије, управљање развојем, привреду и друштвене дјелатности да, сагласно одредбама члана 31. Закона о буџетском систему Републике Српске, овај Закључак, заједно са Нацртом ребаланса плана буџета достави Министарству финансија Републике Српске.
3. Овај Закључак ступа на снагу наредног дана од дана његовог објављивања у „Службеном гласнику општине Ново Горажде“.

**Број: 01/1-052-5-3/23**

**Ново Горажде, 20.11.2023. године**

 **ПРЕДСЈЕДНИК СО-е**

 **Фуад Машић , с.р**

**А К Ц И О Н И П Л А Н**

**ЗА ОТКЛАЊАЊЕ НЕДОСТАТАКА ПО РЕВИЗИЈИ ФИНАНСИЈСКИХ ИЗВЈЕШТАЈА ЗА 2022. ГОДИНУ**

Акциони план за отклањање недостатака по ревизорском извјештају сачињен је с циљем да се у разумно остваривом времену предузму све неопходне радње и мјере на отклањању неправилности уочених током ревизије финансијских извјештаја Општине Ново Горажде за 2022. годину.

У даљем тексту дат је преглед констатованих неправилности по налазу ревизије, датих препорука, као и планираних активности општине на отклањању истих, уз јасно дефинисање носилаца активности и рокова који су потребни да се наведене неправилности исправе.

|  |  |  |  |
| --- | --- | --- | --- |
| **Констатације и препоруке ревизора** | **Планиране активности на отклањању неправилности** | **Носиоци/извршиоци** | **Рокови** |
| **А/ Закључак о функционисању система интерних контрола (тачка 3. ревизорског извјештаја)** |  |  |  |
| 1. Скупштина општине је за предсједника и потпредсједника Скупштине Општине, изабране из реда одборника и који нису у статусу запослених лица, донијела Одлуку о утврђивању права на новчану накнаду у висини једне и по просјечне плате исплаћене у Општинској управи у претходној години, што није у складу са чланом 41.став 3) Закона о локалној самоуправи.Наведена одлука о накнади функционерима који нису у радном односу није у складу са чланом 9.став (1) и (2) Закона о статусу функционера јединица локалне самоуправе („Службени гласник Републике Српске“, број 96/05 и 98/13)***Препорука:****Препоручује се Скупштини општине да обетбиједи да се накнаде функционерима Општине који нису у радном односу утврђују у складу са чланом 41.став 3) Закона о локалној самоуправи и чланом 9.став (1) и (2) Закона о статусу функционера јединица локалне самоуправе.* | Руководство општине има опредјељење да поступи у складу са надлежним препорукама и наведена акта донесе у што краћем могућем року. | Скупштина општине, Начелник | 28.02.2024 |
| **Б/ Финансијски извјештаји (тачка 6. ревизорског извјештаја)** |  |  |  |
| 2. При сачињавању Консолидованог финансијског извјештаја за 2022. годину није извршена елиминација позиција краткорочне финансијске имовине и разграничења и краткорочних обавеза и разграничења из трансакција унутар исте јединице власти у складу са чланом 122. Правилника о рачуноводству, рачуноводственим политикама и рачуноводственим процјенама за буџетске кориснике(„Службени гласник Републике Српске“, број 115/17 и 118/18). Такође, није извршена консолидација контролисаних ентитета укључивањем нето имовине/капитала ЈКП Ново Горажде и ЈЗУ Дом здравља Ново Горажде, како је дефинисано чланом 123. наведеног правилника.***Препорука:****Препоручује се Начелнику општине да обезбиједи да се приликом израде Консолидованог финансијског извјештаја општине, трансакције које су идентификоване као предмет елиминације, елиминишу у цјелости из консолидованог извјештаја, као и да се врши консолидација ентитета јавног сектора који нису буџетски кориснициу складу са чланом 122. и 123. Правилника о рачуноводству, рачуноводственим политикама и рачуноводственим процјенама за буџетске кориснике.* | Поступити у складу са неведеном препоруком ревизије. | Начелник, Одсјек за финансије, управљање развојем, привреду и друштвене дјелатности | Континуирано |
| 3. Евидентирање расхода за субвенције за превоз ученика, издатака за инвестиционо одржавање ,реконструкцију и адаптацију зграда и објеката и археолошких и геодетских услуга и радова није извршено у складу са чланом 92. став (3) и (6) и члана 95. став (3) Правилника о буџетским класификацијама, садржини рачуна и примјени контног плана за буџетске кориснике („Службени гласник Републике Српске“, број 98/16, 115/17 и 118/18). ***Препорука:****Препоручује се Начелнику оптштине да обезбиједи да да се расходи по основу коришћења роба и услуга класификују у складу са чланом 92. став (3) и (6) и чланом 95. став (3) Правилника о буџетским класификацијама, садржини рачуна и примјени контног плана за буџетске кориснике.* | Приликом евидентирања расхода и издатака поштовати утврђени законски оквир. | Начелник, Одсјек за финансије, управљање развојем , привреду и друштвене дјелатности | Континуирано |
| 4. Евидентирање насталих и наплаћених пореских и непореских потраживања у ранијем периоду, као и корекција доспјелих ненаплаћених потраживања нису извршена у складу са Упутством о примјени МРС-ЈС 23 – Приходи од трансакција које нису трансакције размјене(порези и преноси - „ Службени гласник Републике Српске“, број 116/13).***Препорука:****Препоручује се Начелнику оптштине да обезбиједи да се обрачунски приходи и потраживања за ненаплаћене порезе, доприносе и непореске приходе евидентирају у складу са Упутством о примјени МРС- ЈС 23-Приходи од трансакција које нису трансакције размјене(порези и преноси).* | Извршити евидентирање и корекцију у складу са Упутством о примјени МРС-ЈС 23. | Начелник, Одсјек за финансије,управљање развојем, привреду и друштвене дјелатности. | Континуирано |
| 5. Приликом сачињавања Консолидованог биланса стања потцијењена су остала краткорочна разграничења и финансијски резултат ранијих година што није у складу са чланом 69. став (4) Правилника о буџетским класификацијама, садржини рачуна и примјени контног плана за буџетске кориснике.***Препорука:****Препоручује се Начелнику оптштине да обезбиједи да се класификација осталих краткорочних разграничења врши у складу са чланом 69. став (4) Правилника о буџетским класификацијама, садржини рачуна и примјени контног плана за буџетске кориснике.* | Поштовати утврђени законски оквир. | Начелник, Одсјек за финансије, управљање развојем, привреду и друштвене дјелатности. | Континуирано |
| 6. Општина није извршила евиденцију у оквиру дугорочних пласмана по основу улога Општине у контролисаним ентитетима чији је оснивач и то за ЈУ Центар за социјални рад, ЈУ Народна библиотека, као и у Сарајевској развојној агенцији (Серда доо), док у Општинској туристичкој организацији исказани улог није усклађен са уговореним ( уписаним) улогом.Наведено није у складу са чланом 61. став (1) и (4) Правилника о буџетским класификацијама, садржини рачуна и примјени контног плана за буџетске кориснике. ***Препорука:****Препоручује се Начелнику да обезбиједи да се дугорочни пласмани по основу улога Општине у јавним установама чији је оснивач, признају у складу са чланом 61. став (1) и (4) Правилника о буџетским класификацијама, садржини рачуна и примјени контног плана за буџетске кориснике и да се уговорени(уписани) улози међусобно ускладе.* | У складу са важећим правилником извршити евиденцију у оквиру дугорочних пласмана. | Начелник, Одсјек за финансије,управљање развојем, привреду и друштвене дјелатности. | 28.02.2024 |
| 7. Краткорочне финансијске обавезе су потцијењене, а дугорочне обавезе по зајмовима прецијењене у износу 190.666 КМ јер дио дугорочних обавеза по зајмовима примљеним од банака са стањем на дан 31.12.2022. није пренесен на обавезе по зајмовима који доспијевају на наплату до годину дана.***Препорука:****Препоручује се Начелнику да обезбиједи да се дугорочне обавезе по зајмовима рекласификују на обавезе по зајмовима који доспијевају на наплату до годину дана у складу са чланом 73. и 77. Правилника о буџетским класификацијама, садржини рачуна и примјени контног плана за буџетске кориснике.* | На крају пословне године извршити пренос са дугорочних обавеза по зајмовима на обавезе по зајмовима који доспијевају на наплату до годину дана. | Одсјек за финансије, управљање развојем,привреду и друштвене дјелатности. | Континуирано |
| 8. Резерве су потцијењене, а обрачунски приходи прецијењени по основу укњижавања вриједности стана у власништву Општине, раније грешком искњиженог. ***Препорука:****Препоручује се Начелнику да обезбиједи да се признавање резерви врши у складу са чланом 87. став (1) Правилника о буџетским класификацијама, садржини рачуна и примјени контног плана за буџетске кориснике.* | Поступити по препорукама. | Начелник, Одсјек за финансије, управљање развојем, привреду и друштвене дјелатности | Континуирано |
| 9. У ванбилансној евиденцији нису исказани дати инструменти обезбјеђења плаћања по основу кредита закључених у току 2017. године са Новом банком а.д Бања Лука и НЛБ Банком а.д. Бања Лука у износу од 2.314.102 КМ због чега су ванбилансна актива и ванбилансна пасива мање исказане. ***Препорука:****Препоручује се Начелнику да обезбиједи да се на позицијама ванбилансне активе и ванбилансне пасиве врши евидентирање датих средставаобезбјеђења по дугорочним кредитима у складу са чланом 92. Правилника о рачуноводству, рачуноводственим политикама и рачуноводственим процјенама за буџетске кориснике.* | Поступити у складу са наводима ревизорског извјештаја, у складу са наведеним правилником. | Начелник,Одсјек за финансије, управљање развојем, привреду и друштвене дјелатности | 28.02.2024 |
| 10.Биланс новчаних токова није састављен у складу са захтјевима МРС-ЈС 2 – Извјештај о новчаним токовима, параграф 22. и 25. јер су одливи из пословних активности исказани више, а одливи из инвестиционих активности мање у износу од 21.736 КМ. ***Препорука:****Препоручује се Начелнику да обезбиједи да се Биланс новчаних токова саставља у складу са захтјевима МРС-ЈС 2 – Извјештај о новчаним токовима (параграфи 22. и 25.)*  | Осигурати примјену МРС-ЈС 2 Извјештај о новчаним токовима приликом сачињавања Биланса новчаних токова. | Начелник, Одсјек за финансије, управљање развојем, привреду и друштвене дјелатности | Континуирано |
| 11. Напомене уз финансијске извјештаје не задовољавају захтјеве МРС-ЈС 1- Презентација финансијских извјештаја и одредбе члана 46. Правилника о финансијском извјештавању буџетских корисника.***Препоруке:****Препоручује се Начелнику да се у Напоменама уз финансијске извјештаје објелодањују додатне информације у складу са чланом 46.Правилника о финансијском извјештавању буџетских корисника и захтјевима МРС-ЈС 1 – Презентација финансијских извјештаја, МРС-ЈС 17 – Некретнине, постројења и опрема и МРС-ЈС 19 – Резервисања, потенцијалне обавезе и потенцијална имовина.* | Поштовати стандарде и законом прописан оквир приликом сачињавања Напомена уз финансијске извјештаје. | Начелник, Одсјек за финансије, управљање развојем, привреду и друштвене дјелатности | Континуирано |

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године